কক্সবাজার সদর, রামু ও টেকনাফ উপজেলায় ৬০ শীর্ষ মাদক কারবারির বাড়িতে অভিযান চালিয়েছে জেলা মাদকদ্রব্য নিয়ন্ত্রণ অধিদপ্তর, গোয়েন্দা পুলিশ ও থানা পুলিশের সমন্বয়ে গঠিত যৌথ বাহিনী। গত দু'দিনের এ অভিযানে তল্লাশিকালে কয়েকটি বাড়ি থেকে ইয়াবা, দেশি অস্ত্র ও টাকা উদ্ধারের দাবি করেছে আইন-শৃঙ্খলা বাহিনী। অভিযান চালানো বাড়িগুলোর মধ্যে ছয়জন স্থানীয় জনপ্রতিনিধির বাড়িও রয়েছে। জেলা মাদকদ্রব্য নিয়ন্ত্রণ অধিদপ্তর জানিয়েছে, ইয়াবা ব্যবসায়ীদের বাড়িগুলো দেখতে অনেকটা রাজপ্রাসাদের মতো।